દશેરાનો પાવન દિવસ એટલે વણજોયું મુહૂર્ત. આ દિવસે ભૂમિપૂજન, વાસ્તુ, ઉદ્ઘાટન અવસર સહિત શુભકાર્યો મનાવવામાં આવે છે. કાલે સાંજે રાવણ દહન સાથે દશેરાનું પર્વ ઉજવવામાં આવશે. વર્ષમાં ચાર વણજોયા મુહૂર્ત છે. નૂતનવર્ષ, ચૈત્ર સુદ એકમ, અખાત્રીજ અને દશેરા આ ચાર દિવસો વર્ષમાં વિશિષ્ટ મહત્વ ધરાવતા હોય છે. કાલે દશેરાએ શુભકાર્યો માટે રાશિફળ કે શુધ્ધ મુહૂર્ત જોવાની જરૂર હોતી નથી. આખો દિવસ શુભ જ ગણવામાં આવે છે.